ส่วนที่ 1

บริษัทที่ออกหลักทรัพย์

การดำเนินธุรกิจในรอบปี

ปี 2551 บริษัท ผาแดงอินดัสทรี จำกัด (มหาชน) มีการเปลี่ยนแปลงโครงสร้างผู้ถือหุ้นครั้งใหญ่
กลุ่มผู้ถือหุ้นใหญ่เดิมของบริษัทฯได้ขายหุ้นทั้งหมดในตลาดหลักทรัพย์แห่งประเทศไทยเมื่อวันที่ 4
เมษายน 2551และมีผลให้สัญญาร่วมทุนระหว่างกันสิ้นสุดลง

และในปีเดียวกันนี้ก็นับเป็นปีที่ต้องจดจำเมื่อภาวะวิกฤติสินเชื่อของโลกได้พัฒนาเป็นวิกฤตเศรษฐกิจโลกในช่วงครึ่งปีหลัง
ถึงแม้ทวีปเอเซียและโดยเฉพาะประเทศไทยยังไม่ได้รับผลกระทบทันทีในช่วงแรก
แต่ต่อมาในไตรมาสที่ 4เศรษฐกิจภายในประเทศก็ได้รับผลกระทบถึงขั้นวิกฤติ และตลอดทั้งปี 2551
ราคาสินค้าโภคภัณฑ์รวมถึงโลหะสังกะสีก็ได้ลดลงอย่างรุนแรง

ราคาโลหะสังกะสีในต้นปี 2551เริ่มต้นที่ราคา 2,290 ดอลลาร์สหรัฐต่อเมตริกตันและณ วันที่ 31
ธันวาคม 2551ราคาปิดที่ 1,121 ดอลลาร์สหรัฐต่อเมตริกตัน หรือลดลงถึง 1,169
ดอลลาร์สหรัฐต่อเมตริกตัน

บริษัทฯ มีกำไรสุทธิลดลงจาก 930 ล้านบาท (4.12 บาทต่อหุ้น) เหลือเพียง 265 ล้านบาท
(1.17 บาทต่อหุ้น)
ทั้งนี้เป็นผลกระทบโดยตรงจากราคาโลหะสังกะสีโลกที่ลดลงและที่สำคัญกว่านั้นยังเป็นผลจากปริมาณวัตถุดิบคงคลังอีกด้วย

อย่างไรก็ตาม จากนโยบายการดูแลกระแสเงินสดอย่างเคร่งครัด ทำให้บริษัทฯ
ยังคงสามารถรักษาสถานะทางการเงินและงบดุลที่มีคุณภาพ แม้ว่าบริษัทฯ
จะได้จ่ายเงินปันผลเป็นจำนวนมากกว่า 600 ล้านบาทไปในระหว่างปี 2551

เหมืองแม่สอดได้เริ่มดำเนินการผลิตอีกครั้งตั้งแต่เดือนพฤษภาคมเป็นต้นมา
หลังจากต้องหยุดการผลิตเป็นการชั่วคราวมากกว่า 6 เดือน
กระบวนการขออนุญาตประทานบัตรฉบับใหม่ต้องใช้เวลาถึง 5 ปี
ซึ่งจะส่งผลในด้านลบต่อธุรกิจเหมืองแร่ในอนาคตและผลกำไรที่จะได้รับรวมถึงโครงการลงทุนเหมืองแร่อื่นในประเทศอีกด้วย
อย่างไรก็ตาม บริษัทฯ
จะดำเนินการและทุ่มเทอย่างเต็มที่ในการเพิ่มฐานธุรกิจเหมืองแร่ทั้งในประเทศและประเทศเพื่อนบ้านใกล้เคียง

บริษัทร่วมทุน คือ บริษัท แม่สอดพลังงานสะอาด จำกัด
ได้ดำเนินการก่อสร้างโรงงานผลิตเอทานอลเสร็จสมบูรณ์ หลังจากการทดลองเดินเครื่องจักรแล้ว
โรงงานจะทยอยเพิ่มกำลังการผลิตเอทานอลให้ได้ตามแผน 200,000 ลิตรต่อวัน
นับเป็นความร่วมมือระหว่างชุมชนท้องถิ่นและผาแดงฯ ที่ดำเนินมาจนใกล้ถึงจุดหมายปลายทาง
ซึ่งเป็นการเพิ่มความเชื่อมั่นต่อการพัฒนาเศรษฐกิจในพื้นที่ปนเปื้อนสารแคดเมียม

ความรับผิดชอบต่อสังคม

บริษัทฯ ยึดมั่นในปรัชญาและพันธะสัญญาเป็นผู้ประกอบการที่ดำเนินธุรกิจอย่างมีจริยธรรม
เพื่อสร้างความเจริญก้าวหน้าต่อการพัฒนาเศรษฐกิจและสังคมควบคู่ไปกับการพัฒนาคุณภาพชีวิตของพนักงานและครอบครัว
ตลอดจนชุมชนและสังคม อันนำไปสู่การพัฒนาที่ยั่งยืน (Sustainable Development)
ตลอดระยะเวลากว่า 27 ปี บริษัทฯ ได้มีส่วนร่วมในการพัฒนาสังคมและชุมชนในด้านต่างๆ
อย่างต่อเนื่องทุกปี ได้แก่

การศึกษา มอบทุนการศึกษาทุกระดับการศึกษาไม่น้อยกว่าปีละ 600 ทุน และร่วมกับกองทุนคาเรล
วินค์ – ผาแดง มอบทุนระดับอุดมศึกษาอีกจำนวน 30 ทุน
โดยเป็นทุนให้เปล่าต่อเนื่องจนสำเร็จการศึกษาระดับปริญญาตรีแก่นักเรียนในจังหวัดตากที่ผ่านเกณฑ์คัดเลือก
พร้อมสนับสนุนอุปกรณ์การศึกษา และโครงการอาหารกลางวัน บริษัทฯ
ยังร่วมกับศูนย์พันธุวิศวกรรมและเทคโนโลยีชีวภาพแห่งชาติ (BIOTEC)
ดำเนินโครงการส่งเสริมความรู้ทางด้านวิทยาศาสตร์ในพื้นที่จังหวัดตากอย่างต่อเนื่อง
โดยจัดอบรมวิทยากรแกนนำ “สนุกคิดกับโครงงานวิทยาศาสตร์”
เน้นการพัฒนาศักยภาพของครูวิทยาศาสตร์ในการถ่ายทอดความรู้และขยายผลการจัดค่ายวิทยาศาสตร์สำหรับเยาวชน

ศาสนาและวัฒนธรรมประเพณี นอกเหนือจากการบริจาคเงินเพื่อปรับปรุงศาสนสถาน บริษัทฯ
ยังได้ร่วมงานบุญพิธีต่างๆ เช่น ถวายเทียนพรรษา ทอดกฐิน ทอดผ้าป่า บวชอุปสมบทภิกษุ สามเณร
รวมทั้งส่งเสริมอนุรักษ์วัฒนธรรมประเพณีของชุมชน อาทิ งานประเพณีลอยกระทงสายจังหวัดตาก
งานประเพณีแห่ไหว้พระธาตุผาแดง อำเภอแม่สอด จังหวัดตาก

สาธารณประโยชน์ ส่งเสริมพนักงานดำเนินกิจกรรมร่วมกับชุมชนในนาม “ชมรมผาแดงอาสาพัฒนา”
โดยเน้นกิจกรรมที่ชุมชนขาดแคลนและต้องการ ได้แก่ ปรับปรุงอาคารเรียน สร้างห้องสุขา ห้องสมุด
เรือนพยาบาล ศูนย์พัฒนาเด็กเล็ก สนับสนุนประปาหมู่บ้าน
ตลอดจนบรรทุกน้ำแจกจ่ายให้แก่ชุมชนในช่วงที่ประสบภัยแล้ง
รวมถึงการช่วยเหลือผู้ประสบภัยพิบัติต่างๆ

สาธารณสุข บริจาคอุปกรณ์และเครื่องมือทางการแพทย์แก่โรงพยาบาลและสถานีอนามัย

พัฒนาและส่งเสริมอาชีพ อาทิ โครงการเลี้ยงปลาดุก กลุ่มตัดเย็บเสื้อผ้า กลุ่มทำผลิตภัณฑ์ไม้กวาด
เป็นต้น และแนะนำอาชีพแก่ผู้ว่างงาน
รวมทั้งส่งเสริมปัจจัยการผลิตแก่เกษตรกรที่ปรับเปลี่ยนอาชีพมาปลูกอ้อยเพื่อผลิตพลังงานทดแทนในเขต
3 ตำบลรอบเหมืองผาแดง จังหวัดตาก

นับตั้งแต่บริษัทฯ ได้ก่อตั้ง “มูลนิธิผาแดงเพื่อพัฒนาคุณภาพชีวิตประชาชน” ขึ้นในปี 2549
โดยจัดสรรงบประมาณกว่า 10 ล้านบาทเป็นทุนตั้งต้น และสมทบเพิ่มเติมในปีต่อมา
โดยสนับสนุนและส่งเสริมการดำเนินงานเพื่อพัฒนาคุณภาพชีวิตด้านต่างๆ ในพื้นที่ชนบท อาทิ
ด้านการศึกษา สาธารณสุข กีฬาและสาธารณประโยชน์ เป็นต้น ซึ่งการดำเนินงานของมูลนิธิผาแดงฯ
ได้สร้างเครือข่ายชุมชนที่เห็นผลเป็นรูปธรรมอย่างชัดเจน ดังนี้

จัดตั้งกองทุนด้านสุขภาพและสวัสดิการชุมชน จำนวน 4 กองทุนในพื้นที่ 3 ตำบลของอำเภอแม่สอด
ซึ่งมีประชากรประมาณ 20,000 กว่าคน ประกอบด้วย ตำบลพระธาตุผาแดง แม่ตาวและแม่กุ
โดยเริ่มต้นโครงการเมื่อต้นปี 2549 ซึ่งเป็นปีที่พระบาทสมเด็จพระเจ้าอยู่หัวทรงครองราชย์ครบ 60
พรรษา จึงใช้ชื่อกองทุนว่า “กองทุนสร้างสุขภาพฉลองครองราชย์ 60 ปี” โดยกิจกรรมของกองทุนฯ
ได้เน้นกระบวนการมีส่วนร่วมของชุมชนในการเสริมสร้างสุขภาวะกายที่แข็งแรงและจิตใจที่ดีให้กับประชาชนในชุมชน
รวมทั้งให้ชุมชนมีส่วนร่วมต่อการบริหารจัดการกองทุนฯ ในรูปของคณะกรรมการ
และเปิดโอกาสให้ประชาชนสมทบเงินเข้ากองทุนฯ ในอัตรา 12 บาทต่อคนต่อปี
ทั้งนี้เพื่อสร้างความรู้สึกเป็นเจ้าของกองทุนฯ ด้วย ในปี 2551 กองทุนฯ
ได้ขยายขอบข่ายงานบริการที่ครอบคลุมถึงสวัสดิการชุมชนด้วย จึงเปลี่ยนชื่อใหม่ว่า “กองทุน 60
ปีครองราชย์ เพื่อสุขภาพและสวัสดิการชุมชน”

การดำเนินงานของกองทุนฯ ในช่วง 2 ปีที่ผ่านมามีความก้าวหน้าเป็นลำดับ คณะกรรมการกองทุนฯ
ได้ดำเนินกิจกรรมเพื่อเสริมสร้างสุขภาพในรูปแบบต่างๆ มากมาย อาทิ
จัดจ้างพนักงานเพื่อนสุขภาพประจำกองทุนฯ
โดยทำงานร่วมกับเจ้าหน้าที่อนามัยประจำตำบลเพื่อออกเยี่ยมเยียนผู้ป่วยตามบ้านและออกหน่วยสาธารณสุขเคลื่อนที่เพื่อให้คำแนะนำในการดูแลสุขภาพและการป้องกันโรค
นอกจากนี้ยังได้จัดสรรงบประมาณเพื่อจัดซื้ออุปกรณ์การแพทย์ ได้แก่
เครื่องวัดการเต้นของหัวใจเด็กในครรภ์ เครื่องพ่นหมอกควันไล่ยุงป้องกันโรคไข้เลือดออก
และเครื่องมือตรวจวัดไขมันในผู้สูงอายุ
รวมถึงการจัดกิจกรรมออกกำลังกายและกิจกรรมธรรมะสัญจร เป็นต้น

มูลนิธิผาแดงฯ
ยังได้พัฒนาคุณภาพชีวิตประชาชนในด้านการประกอบอาชีพและการดำรงวิถีชีวิตที่พอเพียง
โดยเน้นการพึ่งพาตนเอง และสร้างการมีส่วนร่วม เรียกเวที “ร่วมคิดร่วมคุย”
เพื่อการทำงานร่วมกันระหว่างบุคลากรของมูลนิธิผาแดงฯ
และผู้นำชุมชนทั้งที่เป็นผู้นำทางการและผู้นำธรรมชาติ ผู้อาวุโส

เยาวชน ตัวแทนจากภาคประชาคมและหน่วยราชการ เป็นต้น ซึ่งการดำเนินงานในปี 2551 นั้น

มูลนิธิผาแดงฯ ได้ร่วมต่อยอดอาชีพเสริมรายได้ของชุมชน เช่น กลุ่มผลิตถ่านอัดแท่งหุงต้ม ตำบลแม่กุ
และกลุ่มผลิตน้ำส้มควันไม้ ซึ่งเป็นสารอินทรีย์ใช้กำจัดศัตรูพืชแทนสารเคมี
นอกจากนี้ยังส่งเสริมกิจกรรมกลุ่มผลิตปุ๋ยอินทรีย์และปุ๋ยชีวภาพ ตำบลพระธาตุผาแดงด้วย

มูลนิธิผาแดงฯ ยังได้สนับสนุนงานวิจัยและพัฒนาเพื่อนำมาพัฒนาคุณภาพชีวิตประชาชน ได้แก่

- โครงการประเมินภาวะสุขภาพของประชากรผู้สัมผัสสารแคดเมียม โดยโรงพยาบาลแม่สอด

- โครงการ Immobilization of Cadmium in Contaminated Soil : Effect on
Cadmium Uptake to Rice Cultivation โดยสถาบันวิจัยสภาวะแวดล้อม
จุฬาลงกรณ์มหาวิทยาลัย ร่วมกับศูนย์พันธุวิศวกรรมและเทคโนโลยีชีวภาพแห่งชาติ (BIOTEC)
เพื่อศึกษาการปลูกข้าวที่ปลอดสารแคดเมียม เพื่อให้เกษตรกรสามารถคงวิถีชีวิตเดิมในท้องถิ่นได้

โครงการในอนาคต

จากนโยบายของบริษัทฯ ที่มุ่งมั่นปรับปรุงการดำเนินงาน อย่างต่อเนื่อง บริษัทฯ
จึงเน้นการลงทุนส่วนใหญ่ในโครงการลดต้นทุนการผลิต
เพิ่มประสิทธิภาพกระบวนการผลิตและการอนุรักษ์สิ่งแวดล้อม
รวมทั้งให้ความสำคัญกับการจัดหาวัตถุดิบแร่
เนื่องจากต้นทุนวัตถุดิบแร่เป็นปัจจัยสำคัญต่อผลกำไรของบริษัทฯ
โดยเพิ่มการใช้วัตถุดิบแร่สังกะสีทุติยภูมิ (Secondary Zinc Materials)
มาป้อนกระบวนการผลิต
รวมถึงการร่วมลงทุนในโครงการสำรวจและทำเหมืองในประเทศและภูมิภาคอาเซียนเพื่อเป็นแหล่งวัตถุดิบป้อนโรงงานของบริษัทฯ
ในอนาคตด้วย

1.  ข้อมูลทั่วไป

(1) บริษัท ผาแดงอินดัสทรี จำกัด (มหาชน)
ประกอบธุรกิจเกี่ยวกับการทำเหมืองแร่และถลุงแร่สังกะสี โดยสำนักงานกรุงเทพตั้งอยู่ที่อาคารซีทีไอ
ทาวเวอร์ ชั้น 26-27 เลขที่ 191/18-25 ถนนรัชดาภิเษก แขวงคลองเตย เขตคลองเตย
กรุงเทพฯ 10110 ทะเบียนเลขที่ 0107537000467 (เดิมเลขที่ บมจ. 293) Home Page :
www.padaeng.com โทร. 0 2695 9499 โทรสาร 0 2695 9493 E-mail :
woratipr@padaeng.co.th ปัจจุบันมีทุนจดทะเบียนที่ชำระแล้ว 2,260,000,000 บาท
คิดเป็นหุ้นจดทะเบียนที่ชำระแล้ว 226,000,000 หุ้น ในราคาหุ้นละ 10 บาท

(2) ชื่อ สถานที่ตั้งสำนักงานใหญ่ ประเภทธุรกิจ โทรศัพท์ โทรสาร
จำนวนและชนิดของหุ้นที่จำหน่ายได้แล้วทั้งหมดของบริษัท

2.1 บริษัท ผาแดงพร็อพเพอร์ตี้ส์ จำกัด สถานที่ตั้งสำนักงานใหญ่ เลขที่ 191/18-25 อาคารซีทีไอ
ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย กรุงเทพมหานคร 10110
โทรศัพท์ 02 695-9499 โทรสาร 02 695-9495 ประเภทธุรกิจ
พัฒนาที่ดินและประกอบนิคมอุตสาหกรรม จำนวนหุ้นทั้งหมด 800,000 หุ้น มูลค่าหุ้นละ 100 บาท
รวมเป็นทุนจดทะเบียนที่ชำระแล้วเต็มมูลค่า 80,000,000 บาท เป็นหุ้นสามัญชนิดเดียว

2.2 บริษัท ภูเทพ จำกัด สถานที่ตั้งสำนักงานใหญ่ เลขที่ 191/18-25 อาคารซีทีไอ ทาว-เวอร์
ชั้น 26-27, ถนนรัชดาภิเษก แขวงคลองเตย เขตคลองเตย กรุงเทพมหานคร 10110 โทรศัพท์
02 695-9499 โทรสาร 02 695-9495 ประเภทธุรกิจ สำรวจและทำเหมืองแร่ทองแดง
และแร่เศรษฐกิจอื่นๆ จำนวนหุ้นทั้งหมด 3,515,196 หุ้น มูลค่าหุ้นละ 62 บาท
รวมเป็นทุนจดทะเบียนที่ชำระแล้วเต็มมูลค่า 217,942,152 บาท เป็นหุ้นสามัญชนิดเดียว

2.3 บริษัท ผาแดงอินดัสทรี (ประเทศลาว) จำกัด สถานที่ตั้งสำนักงานใหญ่ แม่โขง อพาร์ตเมนต์
ห้อง 2223 ถนนหลวงพระบาง แขวงเวียงจันทน์ สปป. ลาว โทรศัพท์ 007 856 21 250137
โทรสาร 007 856 21 250137 ประเภทธุรกิจ
สำรวจและทำเหมืองแร่สังกะสีและโลหะพื้นฐานในประเทศลาว จำนวนหุ้นทั้งหมด 1,273,000
เหรียญสหรัฐฯ ชำระแล้ว 743,000 เหรียญสหรัฐฯ เป็นหุ้นสามัญชนิดเดียว

2.4 บริษัท ผาแดงอินเตอร์เนชั่นแนลไมนิ่ง จำกัด สถานที่ตั้งสำนักงานใหญ่ เลขที่ 191/18-25
อาคารซีทีไอ ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย
กรุงเทพมหานคร 10110 โทรศัพท์ 02 695-9499 โทรสาร 02 695-9495 ประเภทธุรกิจ
สำรวจและพัฒนาการทำเหมืองแร่ในประเทศเวียดนาม จำนวนหุ้นทั้งหมด 1,000 หุ้น มูลค่าหุ้นละ
100 บาท รวมเป็นทุนจดทะเบียนที่ชำระแล้วเต็มมูลค่า 100,000 บาท เป็นหุ้นสามัญชนิดเดียว

2.5 บริษัท ศิลาเอ็นเตอร์ไพรส์ จำกัด สถานที่ตั้งสำนักงานใหญ่ เลขที่ 68/5-68/6
ถนนสายเอเชีย ตำบลแม่สอด อำเภอแม่สอด จังหวัดตาก โทรศัพท์ 055 533-777 โทรสาร 055
533-777 ประเภทธุรกิจ จำหน่ายหินย่อยและหินก่อสร้าง จำนวนหุ้นทั้งหมด 90,000 หุ้น
มูลค่าหุ้นละ 100 บาท รวมเป็นทุนจดทะเบียนที่ชำระแล้วเต็มมูลค่า 9,000,000 บาท
เป็นหุ้นสามัญชนิดเดียว

2.6 บริษัท แม่สอดพลังงานสะอาด จำกัด สถานที่ตั้งสำนักงานใหญ่ เลขที่ 191/18-25
อาคารซีทีไอ ทาวเวอร์ ชั้น 26-27, ถนนรัชดาภิเษก แขวงคลองเตย เขตคลองเตย
กรุงเทพมหานคร 10110 โทรศัพท์ 02 695-9499 โทรสาร 02 695-9495 ประเภทธุรกิจ
ผลิตเอทานอลจากอ้อย จำนวนหุ้นทั้งหมด 6,750,000 หุ้น มูลค่าหุ้นละ 100 บาท
รวมเป็นทุนจดทะเบียนที่ชำระแล้วเต็มมูลค่า 675,000,000 บาท

เป็นหุ้นสามัญชนิดเดียว

 (3) บุคคลอ้างอิงอื่น ๆ

  3.1 นายทะเบียนหุ้นสามัญ

  บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย กรุงเทพฯ 10110

  โทรศัพท์ : 0-2229-2800 โทรสาร : 0-2359-1259

  Call center : 0-2229-2888

Website:http://www.tsd.co.th

E-mail:contact.tsd@set.or.th

  3.2 ผู้ตรวจสอบบัญชี

  นางณฐพร พันธุ์อุดม ผู้สอบบัญชีรับอนุญาต เลขที่ 3430

  นางอโนทัย ลีกิจวัฒนะ ผู้สอบบัญชีรับอนุญาต เลขที่ 3442

และนางสาวแน่งน้อย เจริญทวีทรัพย์ ผู้สอบบัญชีรับอนุญาต เลขที่ 3044

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

179/74-80 อาคารบางกอกซิตี้ทาวเวอร์ ชั้น 15

  ถนนสาทรใต้ เขตสาทร กรุงเทพฯ 10120

โทรศัพท์ 0-2286-9999 โทรสาร 0-2286-5050

3.3 ที่ปรึกษาทางกฎหมาย

สำนักงานกฎหมาย ดร.ประจิตต์ และวรพจน์

92/136 เมืองเอก โครงการ 3 ตำบลหลักหก อำเภอเมือง ปทุมธานี 12000

  โทรศัพท์ 0-2533-9887, 089-0331496

  โทรสาร 0-2997-7206

  3.4 ที่ปรึกษาหรือผู้จัดการภายใต้สัญญาการจัดการ

  - ไม่มี -